stanford-oval/wikipedia huggingface dataset:
פיליפ לקלרק

.
| --- | --- |

 לידה:  22 בנובמבר 1902 בלואה-סן-לאונאר, צרפת 
 פטירה:  28 בנובמבר 1947 (בגיל 45) בשאר, אלג'יריה הצרפתית 
 מקום קבורה:  קריפטת המושלים באינווליד בפריז 
 מדינה:  צרפת 
 השכלה:  האקדמיה הצבאית סן-סיר  Armoured Cavalry Branch Training School  École de guerre  La Providence  תיכון סנט ז'נבייב 
 צאצאים:  Henri Leclerc de Hauteclocque 
 מספר צאצאים:  6 
 השתייכות:  צבא צרפת 
 תקופת הפעילות:  1924–1947 (כ־23 שנים) 
 דרגה:  מרשל צרפת, גנרל הצבא, second lieutenant, לוטננט, מפקד, גנרל דיוויזיה, colonel, brigadier general, capitaine, chef d'escadron, ז'נרל ד'ארמה 
 פעולות ומבצעים
 מלחמת העולם השנייה  מלחמת וייטנאם (1945-46)  מלחמת הריף 
 עיטורים
 צלב גדול של לגיון הכבוד (1934)  מדליית הרזיסטנס (24 באפריל 1946)  הצלב הגדול של המסדר המלכותי עלווי (1946)  המדליה הצבאית הצרפתית (1946)  חבר מסדר השחרור (1941)  כוכב הארד  צלב המלחמה לפעולות בזירות זרות  מסדר התהילה התוניסאי  מסדר מיליון הפילים והמטרייה הלבנה  צלב המלחמה של צ'כוסלובקיה 1939–1945  Escapees' Medal  Médaille commémorative de la guerre 1939–1945  מדליית הנצחה לשירות התנדבותי בצרפת החופשית  War Cross  צלב המלחמה הבלגי  קצין גבוה במסדר הכתר הבלגי  מדליית הפציעה בקרב  מסדר האמבט  מפקד הצלב בווירטוטי מיליטארי  כוכב הכסף  צלב המלחמה 1939-1945  אות השירות המצוין  מדליה קולוניאלית  סנדק לקידום בית הספר הצבאי המיוחד בסיינט קייר  הצלב הגדול של המסדר המלכותי של קמבודיה  הצלב הגדול של מסדר כתר האלון  לגיון ההצטיינות של ארצות הברית בדרגת לגיונר  הצלב הגדול של מסדר מיליון הפילים והמטרייה הלבנה  הצלב הגדול של מסדר האריה הלבן 
 
פיליפ לקלרק
רחוב גנרל לקלרק בלוד
מרשל צרפת זא'ק פיליפ לקלרק דה אוטקלוק (ההיגוי בצרפתית: לֶקְלֶר; נולד כמארי פיליפ ויקונט דה אוטקלוק; 22 בנובמבר 1902 – 28 בנובמבר 1947) היה איש צבא צרפתי אשר פעל במלחמת העולם השנייה במסגרת צבא צרפת החופשית ונודע בכך שכוחותיו הם ששחררו את פריז מן הכיבוש הנאצי.
לקריאה נוספת

שארל דה גול, "מאבק לחירות", הוצאת "עם הספר", 1960.
האגודה הבינלאומית לתכונות מים וקיטור

| --- | --- |
 שמות קודמים:  IAPS
 פעילות:  איסוף נתונים, תיאום וקידום מחקרים, ניסוח הנחיות טכניות, ארגון כינוסים טכניים.
 נשיא:  Dr. Daniel G. Friend
 מזכיר כללי:  Dr. R. Barry Dooley
 תקופת הפעילות:  1929–הווה (כ־96 שנים)
 www.iapws.org
 
האגודה הבינלאומית לתכונות מים וקיטור (IAPWS) היא אגודה בינלאומית ללא מטרות רווח, שעוסקת בתכונות של מים וקיטור, ובמיוחד בתכונות תרמו-פיזיקליות ובהיבטים אחרים של קיטור, מים ותערובות מימיות בטמפרטורה גבוהה. תוצרי האיגוד רלוונטיים לתחנות כוח תרמיות וליישומים תעשייתיים דומים.
מטרות הארגון

לספק ניסוחים מקובלים בינלאומיים למאפיינים של קיטור ומים ליישומים מדעיים ותעשייתיים.
להציע הנחיות טכניות, שהושגו בהסכמה בינלאומית של מומחים לכימיה ולטכנולוגיה של תחנות כוח, למחזורים משולבים וליישומים תעשייתיים אחרים.
להגדיר צורכי מחקר, לקדם ולתאם מחקר על קיטור, מים ומערכות מימיות נבחרות החשובות בהפעלת תחנות כוח.
לאסוף ולהעריך את נתונים המתקבלים מהשטח, לפרסם את הממצאים, וליצור קשרים בין המעוניינים.
לספק פורום בינלאומי לחילופי חוויות, רעיונות ותוצאות מחקר על מדיה מימית בטמפרטורה גבוהה.
מבנה הארגון

IAPWS מאורגן כאיגוד של מדינות חברות (או קבוצות של מדינות).
הוועד הפועל מורכב מנציגים רשמיים של כל החברות. העסקים הכלליים מתנהלים באספה שנתית.
ל-IAPWS יש תקנון תקף וחוקי עזר. הארגון אינו תומך ואינו מקדם מוצרים או ישויות מסחריות.
המדינות החברות (ב-2023) הן אוסטרליה, בריטניה ואירלנד, קנדה, צ'כיה, גרמניה ושווייץ, יפן, ניו זילנד, רוסיה (בהשהיה), סקנדינביה (דנמרק, פינלנד, נורווגיה, שוודיה) וארצות הברית. בנוסף שותפות גם ארגנטינה וברזיל, סין, מצרים, צרפת, יוון, הודו ואיטליה. לאחרונה נוספה שלוחה בישראל המכונה ISRAPWS.
קבוצות העבודה

הפעילות הטכנית נחלקת לארבע קבוצות עבודה ראשיות וועדת משנה אחת:
תכונות תרמו-פיזיקליות של מים וקיטור - (TPWS) Thermophysical Properties of Water and Steam.
כימיה פיזיקלית במערכות מימיות - (PCAS) Physical Chemistry of Aqueous Systems.
כימיה של תחנות כוח - (PCC) Power Cycle Chemistry.
צורכי תעשייה ופתרונות - (IRS) Industrial Requirements and Solutions.
ועדת משנה בענייני מי ים - Subcommittee on Seawater.
כינוסים ומפגשים

האגודה מארגנת את "הכנס הבינלאומי לתכונות המים והקיטור". הכנס מתקיים במקומות שונים כל ארבע או חמש שנים.
2004 הכנס ה-14 בקיוטו.
2008 הכנס ה-15 בברלין.
2013 הכנס ה-16 בלונדון.
2018 הכנס ה-17 בפראג.
מתוכננים כינוסים ב-2024 בקולורדו וב-2025 בהלסינקי.
פעילות בתחום חינוך והוראה

הארגון מציע חומרי לימוד בתחום התמחותו כגון טבלאות ותוכנות חישוב.
פרסומים טכניים של הארגון

הפרסומים הטכניים העיקריים מכילים נוסחאות חישוב לתכונות של מים וקיטור והנחיות למשטרים כימיים בתחנות כוח. הפרסומים זמינים בחינם באתר IAPWS. חלקם נכלל גם בפרסומי "כתב העת לנתוני ייחוס פיזיקליים וכימיים" (AIP), חלקם נמכר כתוכנות חישוב על ידי "החברה האמריקאית של מהנדסי מכונות" (ASME), חלקם מפורסם כתוכנת חישוב בחסות "המכון להנדסת חשמל ואנרגיה של מוסקבה" (MPEI).
פרסומים טכניים של הארגון > פורמולציות בתחום תכונות של מים וקיטור > במים

מוליכות תרמית.
קורלציית לחץ וטמפרטורה בתהליכי התכה והמראה.
צמיגות במצב נוזל.
קבועי יוניזציה של H2O.
תלות אינדקס רפרקציה של מים רגילים באורך הגל, בטמפרטורה ובלחץ.
מקדם דיאלקטרי סטטי בתחומי טמפרטורות ולחץ מוגדרים.
תכונות תרמודינמיות מהיבטים תעשייתיים.
תכונות תרמו-דינמיות מהיבטים מדעיים.
מתח פנים.
לחץ, טמפרטורה וצפיפות של מים רגילים ושל מים כבדים בנקודה הקריטית.
פרסומים טכניים של הארגון > פורמולציות בתחום תכונות של מים וקיטור > במי ים

תכונות תרמו-דינמיות.
פרסומים טכניים של הארגון > פורמולציות בתחום תכונות של מים וקיטור > בקרח

משוואת המצב של קרח (Ih).
פרסומים טכניים של הארגון > פורמולציות בתחום תכונות של מים וקיטור > במים כבדים

מוליכות תרמית.
צמיגות במצב נוזל.
תכונות תרמו-דינמיות.
מתח פנים.
פרסומים טכניים של הארגון > הנחיות למשטרים כימיים בתחנות כוח

הארגון מנחה כיצד להתאים משטר כימי נכון לתחנות כוח המשתמשות בדלק מאובנים (דלק פוסילי) וכאלה שיש בהן מחזורים משולבים.
ההמלצות כוללות את הניסיון של המומחים מ-21 המדינות שחברות בקבוצת העבודה של "כימיה בתחנות כוח"-(PCC).
הגנה על מחוללי קיטור בעזרת כימיקלים היוצרים שכבות דקיקות (FFS).
הכימיה של מי קירור הגנרטור בתקופות תפעול ובתקופות שימור.
גילוי, מדידה ושליטה על חדירות אוויר שמשפיעות על הנצילות.
הגנה על מחוללי קיטור בעזרת אמינים שיוצרים שכבות דקיקות (FFA) ונגזרותיהם (FFAP).
תהליכי דגימה ואנליזה של משקעים מוצקים בחלקי לחץ גבוה של תוספות קיטוריות (HRSG) של מעגלים משולבים, וקריטריונים לצורך לבצע ניקוי כימי.
תהליכי דגימה ומדידה של ריכוז מוצרי קורוזיה של ברזל ונחושת במחזורי מים וקיטור.
איכות הקיטור הנדרשת להפעלה נכונה של טורבינות.
משטרים כימיים בתחנות כוח המכילות תופיי קיטור המבוססים על תוספי זרחה ונתרן הידרוקסידי.
טיפול כימי בכימיקלים נדיפים (AVT) וטיפול מחמצן (OT) במחזור הראשי של תחנות כוח.
מכשור לבקרת הכימיה של איכות מים וקיטור בתחנות כוח.
פרוצדורות למדידת סחופת מוצקים מתופי הקיטור אל הקיטור עצמו.
פרסים שהארגון מחלק

פרס גיבס (IAPWS Gibbs Award) לחוקרים וותיקים בהערכה על הישגים מיוחדים (4 זוכים משנת 1999)
פרס הלמהולץ (IAPWS Helmholtz Award) לחוקרים צעירים ומבטיחים בשטחים שמעניינים את הארגון (20 זוכים משנת 2000)
חברות של כבוד (IAPWS Honorary Fellow) ליחידים שתרמו תרומה בולטת לארגון (53 זוכים משנת 1981)
ISRAPWS - הסניף הישראלי

השלוחה בישראל נוסדה ב-2018 על ידי המהנדס יצחק נוסבוים. השלוחה מקיימת מפגש מקצועי שנתי, ויוצרת קשרים מקצועיים בין אנשי המקצוע מתחום תחנות הכוח ותעשיות דומות בארץ ובחו"ל.
קישורים חיצונים

דף הבית של IAPWS
רשימת הסניפים הלאומיים ואנשי הקשר שלהם
פרסומים טכניים והנחיות של IAPWS בתחום תכונות של קיטור ומים מסוגים אחדים.
קבוצות העבודה בתחומים השונים
קישורים לחומרי לימוד מומלצים
הערות שוליים

↑  סיכום הכנס ה-16 של IAPWS בלונדון. (באנגלית)
↑  סיכום הכנס ה-17 של IAPWS בפראג., ‏2018 (באנגלית)
↑  יישום חומרים יוצרי שכבות דקות במחוללי קיטור תעשייתיים., ‏2019 (באנגלית)
↑  ניהול המשטר הכימי במי קירור של הגנרטור בתפעול ובתקופות הדמה, ‏2019 (באנגלית)
↑  חדירות אוויר למחזורי מים-קיטור, ‏2018 (באנגלית)
↑  הנחיות להפעלת כימיקלים יוצרי שכבת הגנה דקה במחוללי קיטור בקונפיגורציות שונות (דלק מאובנים, מעגלים משולבים וביומסה), פרסומי IAPWS, ‏2019 (באנגלית)
↑  הנחיות לדגימה ואנליזה של מוצקים בתוספות קיטוריות של מעגלים משולבים בעלות לחץ גבוה, למניעת קורוזיה שמתחת למוצקים, וקריטריונים להחלטה על הצורך בניקוי כימי., פרסומי IAPWS, ‏2016 (באנגלית)
↑  דגימה ואנליזה של תוצרי קורוזיה מברזל ומנחושת במחוללי קיטור שונים, פרסומי IAPWS, ‏2014 (באנגלית)
↑  איכות קיטור שנדרשת להפעלת טרבינות, פרסומי IAPWS, ‏2013 (באנגלית)
↑  הנחיות לטיפול בתח"כ של דלק מאובנים ומחזורים משולבים בפוספטים וסודה קאוסטית, פרסומי IAPWS, ‏2015 (באנגלית)
↑  הנחיות לטיפול בחומרים נדיפים או בטיפול מחמצן במחוללי קיטור הפועלים בדלק מאובנים ובמעגלים משולבים, פרסומי IAPWS, ‏2015 (באנגלית)
↑  שמוש במכשירים למדידה ובקרה של המשטר הכימי בתחנות כח הפועלות בדלק מאובנים ובמחזורים משולבים, פרסומי IAPWS, ‏2015 (באנגלית)
↑  הנחיות למדידת סחופת מוצקים ממי דוד אל קיטור בתחנות כח של דלק מאובנים ובמעגלים משולבים., פרסומי IAPWS, ‏2008 (באנגלית)
↑  זוכי פרס גיבס מאת IAPWS, פרסומי IAPWS, ‏2018 (באנגלית)
↑  זוכי פרס הלמהולץ מאת IAPWS, פרסומי IAPWS, ‏2023 (באנגלית)
↑  בעלי מעמד של חברי כבוד בארגון, פרסומי IAPWS, ‏2022 (באנגלית)
ניקולס קרוז

| --- | --- |

 לידה:  24 בספטמבר 1998 (בן 26) מרגייט (אנ'), פלורידה, ארצות הברית
 שם לידה:  ניקולס ג'ייקוב קרוז
 מדינה:  ארצות הברית
 ידוע בשל:  הטבח בתיכון דאגלס
 השכלה:  בית הספר התיכון מרג'ורי סטונמן דאגלס (אנ')
ניקולס ג'ייקוב קרוז (באנגלית: Nikolas Jacob Cruz, נולד ב-24 בספטמבר 1998) הוא רוצח המונים ונאו-נאצי האחראי לביצוע הטבח בתיכון דאגלס שהתרחש בבית הספר התיכון מייג'ורי סטונמאן דאגלס (אנ'), פארקלנד, פלורידה, ארצות הברית, ב-14 בפברואר 2018, במהלכו ירה למוות ב-17 אנשים ופצע כ-17 נוספים. הוא נידון למאסר עולם ללא אפשרות לשחרור מוקדם לאחר שחבר המושבעים במשפטו לא הצליח להגיע להסכמה בנוגע למתן עונש המוות בעניינו.
הטבח בתיכון דאגלס

הטבח החל בסביבות שעות אחר הצהריים של 14 בפברואר 2018, בבית הספר התיכון מייג'ורי סטונמאן דאגלס (אנ'), פארקלנד, פלורידה. קרוז הגיע למקום באמצעות רכב אובר כאשר הוא נושא תיק גב ומזוודת נשק. אחד מאנשי הסגל זיהה אותו ודיווח בקשר על כך שראה אותו מתקדם לעבר אחד הבניינים, אולם הלה לא ניסה לרדוף אחריו, ולא הכריז על מצב חירום, כנדרש בארצות הברית, במקרה של תקיפה במוסד לימודי.
כאשר הגיע אל בניין בן שלוש קומות שהכיל כשלושים כיתות אשר תכולתן הייתה עשויה להגיע בשיאה לתשע מאות תלמידים ולשלושים אנשי הוראה, נכנס קרוז לאחד המסדרונות כשהוא אוחז ברובה חצי אוטומטי מסוג AR-15 והחל לירות ללא הבחנה לעבר העוברים ושבים, מורים ותלמידים כאחד. אזעקת גלאי האש החלה לצפצף, ככל הנראה בשל העשן שפלט כלי הנשק של קרוז, או משום שהלה הפעיל אותה בעצמו, דבר שגרם לבלבול רב בקרב הנוכחים בבניין, היות שתרגיל שרפה נערך קודם לכן באותו היום.
תחילה רצח קרוז שלושה תלמידים אשר שהו במסדרון, בטרם החל לירות דרך חלונותיהם של ארבעה חדרי כיתות שדלתותיהם היו סגורות באותה העת, מה שהוביל למותם של שישה תלמידים, ולפציעתם של שלושה עשר נוספים. שניים מהנרצחים השתתפו באותה שעה בשיעור היסטוריה אשר עסק בשואה, אולם כאשר נשאל על כך מאוחר יותר, טען קרוז כי לא היה מודע לתוכן הלימודי שהועבר בכיתה, זאת על אף שצייר צלבי קרס על מחסניות התחמושת שהביא עמו.
לאחר שרצח שני אנשי סגל בסמוך לגרם מדרגות, המשיך קרוז לקומה השנייה של הבניין, שם ירה לעבר שתי כיתות נוספות, אולם לא פגע באף אחד. בקומה השלישית ירה למוות בחמישה תלמידים נוספים וכן באיש סגל, אשר שהו במסדרון. ארבעה תלמידים נוספים נפצעו. בהמשך נכנס לחדר המורים וניסה לירות מבעד לחלונות מיוחדים אשר נבנו כך שיעמדו בפני סופות הוריקן, אך לא עלה בידו לפגוע בהם.
לבסוף הפסיק קרוז לירות בנשק, ייתכן כי נתקל במעצור, ועזב את המקום בנינוחות לאחר שהשתלב בקהל התלמידים המפוחדים שנמלטו לכל עבר. הוא חלף על פניה של מסעדת מזון מהיר ועצר בקניון המקומי כדי לקנות לעצמו משקה מוגז. לאחר שהשתהה במקום במשך זמן-מה יצא לדרכו בשעה 15:01 בצהריים, בטרם נעצר בשעה 15:40 במרחק שני קילומטרים משם, באזור שכונת וינדהאם לייקס, לא הרחק מקורל ספרינגס, בחשד לביצוע הטבח. תחילה נלקח ליחידה לטיפול נמרץ של בית החולים המקומי בשל קשיי נשימה מהם סבל, ולאחר ארבעים דקות הושב חזרה למעצר משטרתי ונכלא בבית המעצר של מחוז ברווארד. הטבח כולו נמשך כשש דקות.
מעצר

קרוז נעצר כשעה לאחר הטבח, כאמור, לאחר שהספיק לחלוף על פני סניף מקדונלד'ס ואף לקנות לעצמו שתייה בקניון מקומי כדי להרוות את צמאונו. הוא נלקח לבית החולים לאחר שהתלונן על קשיי נשימה, בטרם הגיע לראשונה לתא המעצר. במהלך חקירתו טען כי שמע קולות בראשו אשר ייתכן כי הגיעו מפיו של שד, אשר ציווה עליו לרצוח אנשים, וכן לשרוף ולהרוס כל דבר שעמד בדרכו. חוקריו, עם זאת, לא השתכנעו מדבריו, וטענו כי בדה את הסיפור מדמיונו כדי להשתמש בו כתירוץ עבור מעשיו האלימים.
בהמשך סיפר קרוז לחוקריו כי תכנן לבצע טבח נוסף אשר אמור היה להתקיים בפארק ציבורי כשבוע לפני כן. אחיו הקטן, זכרי, הגיע למקום כעבור זמן-מה והורשה להיכנס לחדר בו שהה קרוז, והשניים אף שוחחו על תקרית הירי. כאשר נותר לבדו בחדר החקירות החל קרוז להכות את עצמו בראשו תוך כדי פליטת אמירות שונות כגון ”תהרגו אותי” או ”אני רוצה למות”, בטרם נאלצו השוטרים לאזוק את ידיו מאחורי גבו מחשש כי יפגע בעצמו.
כחצי שעה לאחר תחילת החקירה הודה קרוז בחשדות שיוחסו עבורו, ושחזר כיצד נכנס לשטח בית הספר כשהוא חמוש ברובה והחל לירות לעבר התלמידים בהם נתקל במסדרונות המוסד הלימודי. כמו כן תיאר כיצד תכנן את תוכנית הבריחה בראשו לראשונה כאשר צפה בתלמידים המבוהלים רצים לכל עבר, וחשב כי יצליח להימלט אם ישליך את כלי הנשק והמחסניות שהביא וישתלב ביניהם.
בצלאל בן אורי

| --- | --- |

בצלאל. ציור בשימוש צבעי מים, מעשה ידי ג'יימס טיסו 1902-1896
 אב:  אורי 
 עיסוק:  מגלף  עץ, אמן (תרבות), אדריכל 
 
על פי המתואר בתנ"ך, בְּצַלְאֵל בֶּן אוּרִי היה האמן והאדריכל הראשי שהועסק בתכנון המשכן, עיצובו ובנייתו, ובעשיית כליו ובגדי הכהונה.
משפחתו

אורי, אביו של בצלאל, היה בנו של חור משבט יהודה, שהיה בנם של אפרת (מרים אחות משה, על פי המדרש) וכלב בן חצרון (בן פרץ בן יהודה).
במסכת סנהדרין, דף ס"ט, עמוד ב', מובאת דרשה לפיה היה חור בנו של כלב בן יפונה ולפיה הוכחה לכך שבתקופות מסוימות היה ניתן להוליד בגיל שמונה, על פי חישוב גילו של כלב, המופיע במקרא, והמדרש שעל פיו בצלאל היה בן שלוש עשרה שנה בעת בנין המשכן.
על פי יוסף בן מתתיהו, חור היה בעלה של מרים, אורי היה בנה ובנו בצלאל היה נכדהּ.
המינוי

על פי ספר שמות, בשנה הראשונה ליציאת מצרים, פנה ה' אל משה, בסיום הציווי על הכנת המשכן, והציע למנות את בצלאל, יחד עם אהליאב בן אחיסמך משבט דן, לבצע את מלאכת המשכן וכליו.
וַיְדַבֵּר ה' אֶל מֹשֶׁה לֵּאמֹר: רְאֵה קָרָאתִי בְשֵׁם בְּצַלְאֵל בֶּן אוּרִי בֶן חוּר לְמַטֵּה יְהוּדָה. וָאֲמַלֵּא אֹתוֹ רוּחַ אֱלֹהִים בְּחָכְמָה וּבִתְבוּנָה וּבְדַעַת וּבְכָל מְלָאכָה. לַחְשֹׁב מַחֲשָׁבֹת, לַעֲשׂוֹת בַּזָּהָב וּבַכֶּסֶף וּבַנְּחֹשֶׁת. וּבַחֲרֹשֶׁת אֶבֶן לְמַלֹּאת וּבַחֲרֹשֶׁת עֵץ, לַעֲשׂוֹת בְּכָל מְלָאכָה. וַאֲנִי הִנֵּה נָתַתִּי אִתּוֹ, אֵת אָהֳלִיאָב בֶּן אֲחִיסָמָךְ לְמַטֵּה דָן, וּבְלֵב כָּל חֲכַם לֵב נָתַתִּי חָכְמָה וְעָשׂוּ אֵת כָּל אֲשֶׁר צִוִּיתִךָ. אֵת אֹהֶל מוֹעֵד וְאֶת הָאָרֹן לָעֵדֻת וְאֶת הַכַּפֹּרֶת אֲשֶׁר עָלָיו וְאֵת כָּל כְּלֵי הָאֹהֶל. וְאֶת הַשֻּׁלְחָן וְאֶת כֵּלָיו וְאֶת הַמְּנֹרָה הַטְּהֹרָה וְאֶת כָּל כֵּלֶיהָ וְאֵת מִזְבַּח הַקְּטֹרֶת. וְאֶת מִזְבַּח הָעֹלָה וְאֶת כָּל כֵּלָיו וְאֶת הַכִּיּוֹר וְאֶת כַּנּוֹ. וְאֵת בִּגְדֵי הַשְּׂרָד וְאֶת בִּגְדֵי הַקֹּדֶשׁ לְאַהֲרֹן הַכֹּהֵן וְאֶת בִּגְדֵי בָנָיו לְכַהֵן. וְאֵת שֶׁמֶן הַמִּשְׁחָה וְאֶת קְטֹרֶת הַסַּמִּים לַקֹּדֶשׁ, כְּכֹל אֲשֶׁר צִוִּיתִךָ יַעֲשׂוּ.
משה חזר לעם ישראל ובישר להם על המינוי:
"וַיֹּאמֶר מֹשֶׁה אֶל בְּנֵי יִשְׂרָאֵל: רְאוּ קָרָא ה' בְּשֵׁם בְּצַלְאֵל בֶּן אוּרִי בֶן חוּר לְמַטֵּה יְהוּדָה."
המינוי > בצלאל ומינויו בראי חז"ל

חז"ל ראו במינויו של בצלאל דוגמה לדורות למינוי פרנס על הציבור:
"אמר רבי יצחק: אין מעמידין פרנס על הציבור אלא אם כן נמלכים בציבור, שנאמר: 'רְאוּ קָרָא ה' בְּשֵׁם בְּצַלְאֵל'. אמר לו הקדוש ברוך הוא למשה: משה, הָגוּן עליך בצלאל? אמר לו: רבונו של עולם, אם לפניך הגון – לפנַי לא כל שכן? אמר לו: אף על פי כן, לך אמור להם. הלך ואמר להם לישראל: הגון עליכם בצלאל? אמרו לו: אם לפני הקדוש ברוך הוא ולפניך הוא הגון – לפנינו לא כל שכן?"
חז"ל מזכירים את בצלאל לשבח, ומכנים אותו "פרנס טוב". הוא נמנה בין "שלושה דברים שמכריז עליהם הקב"ה בעצמו".
ביצוע המלאכה

משה קרא אל בצלאל ואל אהליאב, והטיל עליהם את ביצוע המלאכה:
"וַיִּקְרָא מֹשֶׁה אֶל בְּצַלְאֵל וְאֶל אָהֳלִיאָב וְאֶל כָּל אִישׁ חֲכַם לֵב אֲשֶׁר נָתַן ה' חָכְמָה בְּלִבּוֹ, כֹּל אֲשֶׁר נְשָׂאוֹ לִבּוֹ לְקָרְבָה אֶל הַמְּלָאכָה לַעֲשֹׂת אֹתָהּ."
הצוות בראשותו של בצלאל עבד בבניין המשכן במשך כמה חודשים. התורה מסכמת את העבודה:
"וּבְצַלְאֵל בֶּן אוּרִי בֶן חוּר לְמַטֵּה יְהוּדָה עָשָׂה אֵת כָּל אֲשֶׁר צִוָּה ה' אֶת מֹשֶׁה."
חז"ל משבחים את בצלאל על חוכמתו שבה השתמש בעבודתו, ומביאים דוגמה לכך:
"אמר רבי שמואל בר נחמני אמר רבי יונתן: בצלאל על שם חכמתו נקרא. בשעה שאמר לו הקדוש ברוך הוא למשה: 'לך, אמור לו לבצלאל, עשֵׂה לי משכן, ארון וכלים', הלך משה והפך ואמר לו: עשה ארון וכלים ומשכן. אמר לו: משה רבינו, מנהגו של עולם – אדם בונה בית ואחר כך מכניס לתוכו כלים, ואתה אומר עשה לי ארון וכלים ומשכן? כלים שאני עושה להיכן אכניסם? שמא כך אמר לך הקב"ה: 'עשה משכן ארון וכלים'? אמר לו: שמא בְּצֵל אֵל היית וידעת?"
חוכמתו מתבטאת גם במאמר הבא:
"אמר רב יהודה אמר רב: יודע היה בצלאל לצרף אותיות שנבראו בהן שמים וארץ."
בצלאל בן אורי בתרבות

דמותו של בצלאל בן אורי נתפסת כאב טיפוס של האמן. האקדמיה לאמנות ועיצוב, "בצלאל", נקראת על שמו. גם הנובלה האוטופית "ירושלים הבנויה" (1924) שחיבר בוריס שץ, מעמידה במרכזה את דמותו של בצלאל בן אורי. בסיפור "עגונות" מאת ש"י עגנון מופיעה דמות ששמה "בן-אורי" ומעוצבת כדמות האמן האידיאלי.
ראו גם

אהליאב בן אחיסמך
המשכן
הערות שוליים

↑  ספר דברי הימים א', פרק ב', פסוק כ'.
↑  יוסף בן מתתיהו, קדמוניות היהודים, ספר שלישי, פרק ב', פסקה ד', סעיף 54; פרק ו', פסקה א', סעיף 105.
↑  ספר שמות, פרק ל"ה, פסוק ל'
↑  בבלי, ברכות שם.
| המשכן וכליו |
| --- | --- | --- |
| מבנה המשכן | אוהל מועד • חצר המשכן • קרשי המשכן • יריעות המשכן • עמודי המשכן • קלעי החצר • אדני המשכן |  |
| מָסַכִים | הפרוכת • מסך פתח אוהל מועד • מסך שער החצר |  |
| כלי המשכן | ארון הברית • הכרובים • כפורת • המנורה • שולחן הפנים • מזבח הזהב • מזבח הנחושת • הכיור |  |
| בגדי כהונה | מכנסיים • אבנט • כתונת • מצנפת/מגבעת • מעיל • אפוד • חושן • ציץ |  |
| נושאי המשכן | שבט לוי • גרשון • קהת • מררי |  |
| אדריכלי המשכן | בצלאל בן אורי • אהליאב בן אחיסמך |  |
| אוהלי המשכן | משכן משה • משכן גלגל • משכן שילה • משכן נוב • משכן גבעון |  |
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
| --- | --- |
בקרת זהויות :  NLI: 987007511751605171  GND: 1184935831  VIAF: 5155707083722412808   WorldCat (עם VIAF): 5155707083722412808
קבוצת הקרב וישגראד

| --- | --- |

 פרטים
 מדינה:  האיחוד האירופי האיחוד האירופי
 שיוך:  קבוצת קרב (האיחוד האירופי) 
 אירועים ותאריכים
 תקופת הפעילות:  2016–הווה (כ־9 שנים)
 נתוני היחידה
 כוח אדם:  3,700
 
קבוצת הקרב וישגראד היא קבוצת קרב של האיחוד האירופי. הקבוצה כוללת חיילים ממדינות קבוצת וישגראד בהנהגת פולין.
היסטוריה

ב-12 במאי 2011 הכריז שר ההגנה הפולני בוגדן קְליך (אנ') על כוונת ארצו להקים קבוצת קרב אשר תורכב ממדינות קבוצת וישגראד. על פי מדיניות ההגנה האירופית, כל קבוצת קרב מתקיימת במשך חצי שנה אשר במהלכה היא משמשת כיחידת תגובה מהירה של האיחוד. לאחר חצי שנה אמורה הקבוצה להתפרק. נקבע כי קבוצת הקרב וישגראד תקבל את חצי השנה הראשונה של 2016.
ב-2014 הודיעו מדינות ברית וישגראד כי בכוונתן לצרף לקבוצה גם חיילים מאוקראינה, וכמו כן הצהירו כי בהתחשב במלחמת האזרחים במדינה, הן שוקלות גם להמשיך ולקיים את קבוצת הקרב מעבר לזמן שנקצב לה. החלטה זו נגנזה בסופו של דבר, וקבוצת הקרב התקיימה חצי שנה בלבד. מיד לאחר מכן הודיעה הוועדה הצבאית של האיחוד האירופי כי קבוצת הקרב תוקם מחדש במהלך המחצית השנייה של 2019. הפעם השתתפו בקבוצה גם חיילים מקרואטיה. לאחר פירוק הקבוצה בסוף השנה, יצאה הצהרה רשמית כי הקבוצה תוקם מחדש ב-2023.[דרוש מקור][דרושה הבהרה]
ראו גם

קבוצת קרב (האיחוד האירופי)
הערות שוליים

↑  הודעה רשמית באתר משרד ההגנה הסלובקי
סטיב סימס

סטיבן דאגלס סימס (באנגלית: Steven Douglas Symms;‏ 23 באפריל 1938 – 8 באוגוסט 2024) היה פוליטיקאי ושדלן אמריקאי, שכיהן כחבר הסנאט של ארצות הברית מטעם מדינת איידהו במשך תריסר שנים, מ-1981 עד 1993, וקודם לכן כנציג מחוז הקונגרס הראשון של המדינה בבית הנבחרים של ארצות הברית בשנים 1973–1981. סימס היה חבר המפלגה הרפובליקנית ושותף בחברת שדלנות שפעלה בוושינגטון הבירה.
ביוגרפיה

סימס נולד באפריל 1938 בנמפה, העיר השלישית בגודל אוכלוסייתה באיידהו. הוא למד בבתי הספר הציבוריים של מחוז קניון, והשלים את לימודיו התיכוניים בתיכון קלדוול בשנת 1956. באוניברסיטת איידהו למד גננות, שם היה בנוסף סנטר בקבוצת הפוטבול של האוניברסיטה וחבר באחווה סיגמא נו. הוא סיים את לימודיו בשנת 1960 עם תואר ראשון בחקלאות, ואז שירת בחיל הנחתים של ארצות הברית במשך שלוש שנים, ולאחר מכן עבד כטייס פרטי וכחקלאי המגדל מטעי תפוחים. בין השנים 1969–1972 הוא היה עורך משותף של עיתון האוניברסיטה, "The Idaho Compass".
בבחירות 1972 התמודד סימס אל הקונגרס האמריקאי, והטעים את הקריירה שלו כחקלאי תפוחים באמצעות הסיסמה "תנגסו בממשלה הגדולה!". בגיל 34 נבחר אל מושב פתוח בבית הנבחרים של ארצות הברית, ומאז נבחר שלוש פעמים נוספות לייצוג מחוז הקונגרס הראשון. בשנת 1980 ניהל מסע בחירות אל הסנאט של ארצות הברית. בסיוע מימון לאומי, הוא הדיח את הסנאטור הוותיק פרנק צ'רץ', וזכה בפער זעום בן פחות מאחוז. סימס נבחר מחדש בשנת 1986, והביס את מושל איידהו הדמוקרטי ג'ון אוונס בבחירות עיקשות וצמודות נוספות. ב-1981 נמנה סימס בין הסנאטורים הרפובליקנים שהביעו בפני הבית הלבן של רונלד רייגן את אי-שביעות רצונם ממינויה של סנדרה דיי או'קונור לבית המשפט העליון של ארצות הברית, בין היתר בשל אי-נכונתה לבטל את פסק דין רו נגד וייד.
במהלך הבחירות לנשיאות ארצות הברית 1988, טען סימס בריאיון עיתונאי לתחנת רדיו כי ישנו תצלום משנות ה-60 בו נראית קיטי דוקאקיס, רעייתו של המועמד הדמוקרטי לנשיאות מייקל דוקאקיס, מבעירה את דגל ארצות הברית תוך מחאה נגד מלחמת וייטנאם. קיטי דוקאקיס הכחישה בזעם את הטענה של סימס וקבעה כי היא "שגויה לחלוטין ומתחת לבוז", וסימס הודה מאוחר יותר שאין ביכולתו לבסס טענתו. אף על פי כן, הריאיון של סימס הסב תשומת לב לאומית, מכיוון שהעיתונות החלה לחפש את התצלום עליו סיפר סימס. פרשת שריפת הדגל לכאורה הייתה רק אחת מבין עשרות שמועות כוזבות שהופצו נגד דוקאקיס במהלך הבחירות ב-1988.
סימס היה אחד מששת הסנאטורים שהצביעו נגד "חוק האמריקאים עם מוגבלויות" בשנת 1990. במהלך כהונתו, החזיק במושב שולחן הממתקים של הסנאט. הוא בחר שלא להתמודד לתקופת כהונה שלישית בסנאט בבחירות 1992, ואת מקומו תפס ראש עיריית בויסי דירק קמפת'ורן, לימים מושל איידהו ומזכיר הפנים של ארצות הברית. לאחר שעזב את הסנאט האמריקאי בראשית ינואר 1993, סימס הקים חברת ייעוץ עסקי בשם ".Symms, Lehn Associates, Inc". בינואר 1999 נעשה לשותף במשרד השדלנות "Symms & Haddow Associates", אליו הצטרפו בינואר 2001 אישים אחדים בהם הסנאטור לשעבר דניס דיקונסיני מאריזונה.
סימס נפטר בביתו שבווירג'יניה ב-8 באוגוסט 2024, בגיל 86.
הערות שוליים

↑  AP‏, Symms basks in the glow of hard-won Senate victory, מהעיתון Lewiston Morning Tribune‏, 6 בנובמבר 1980 (באנגלית)
↑  קוויין קניון, No political truce in Idaho, מהעיתון Spokane Chronicle‏, 28 באוקטובר 1986 (באנגלית)
↑  Story on Mrs. Dukakis Is Denied by Campaign, באתר הניו יורק טיימס, 26 באוגוסט 1988 (באנגלית)
↑  יוג'ין ג'וזף דיון, Political Memo; Accentuating the Positive Can Lead to Nasty Campaign, באתר הניו יורק טיימס, 29 באוגוסט 1988 (באנגלית)
| --- | --- |
בקרת זהויות :  ISNI: 0000 0000 2672 9028  LCCN: n87836744  US Congress: S001138  VIAF: 35976360   WorldCat (עם VIAF): 35976360